CELEX: 62008CN0342
Language: sk
Date: 2008-07-24 00:00:00
Title: Vec C-342/08: Žaloba podaná 24. júla 2008 – Komisia Európskych spoločenstiev/Belgické kráľovstvo

8.11.2008   
            
            
               SK
            
            
               Úradný vestník Európskej únie
            
            
               C 285/17
            
         Žaloba podaná 24. júla 2008 – Komisia Európskych spoločenstiev/Belgické kráľovstvo
   (Vec C-342/08)
   (2008/C 285/29)
   Jazyk konania: francúzština
   Účastníci konania
   
      Žalobkyňa: Komisia Európskych spoločenstiev (v zastúpení: G. Rozet a A. Sipos, splnomocnení zástupcovia)
   
      Žalovaný: Belgické kráľovstvo
   Návrhy žalobkyne
   
               —
            
            
               určiť, že Belgické kráľovstvo si tým, že nezabezpečilo vypracovanie plánu externej naliehavosti pre všetky zariadenia uvedené v článku 9 smernice Rady 96/82/ES z 9. decembra 1996 o kontrole nebezpečenstiev veľkých havárií s prítomnosťou nebezpečných látok (1), zmenenej a doplnenej smernicou 2003/105/ES Európskeho parlamentu a Rady (2), nesplnilo povinnosti, ktoré mu vyplývajú z článku 11 ods. 1 bodu c) tejto smernice,
            
         
               —
            
            
               zaviazať Belgické kráľovstvo na náhradu trov konania.
            
         Žalobné dôvody a hlavné tvrdenia
   Komisia tvrdí, že vypracovanie plánov externej naliehavosti pre opatrenia, ktoré majú byť prijaté mimo zariadení uvedených v článku 9 smernice 96/82/ES, je základnou požiadavkou tejto smernice. Belgické kráľovstvo si nesplnilo povinnosti, ktoré mu vyplývajú na základe smernice, v rozsahu, v akom nevypracovalo takéto plány pre 59 zariadení, ktoré sa nachádzajú na jeho území, hoci podľa znenia tejto smernice, uvedené plány mali byť vypracované najneskôr do troch rokov odo dňa prebratia uvedenej smernice, teda 3. februára 2002.
   
      (1)  Ú. v. EÚ L 10, 1997, s. 13; Mim. vyd. 05/002, s. 410.
   
      (2)  Smernica 2003/105/ES Európskeho parlamentu a Rady zo 16. decembra 2003, ktorou sa mení a dopĺňa smernica Rady 96/82/ES o kontrole nebezpečenstiev veľkých havárií s prítomnosťou nebezpečných látok (Ú. v. EÚ L 345, 31.12.2003, s. 97; Mim. vyd. 05/004, s. 398).